Μπρίτνεϊ Σπίαρς

1992–97 Τα Πρώτα Βήματα

Από μικρή άρχισε να εκδηλώνει την έλξη της προς τον χορό και το τραγούδι,και με μία μικρή πίεση των γονιών της,εισέβαλε στον χώρο του θεάματος. Στα 11 χρόνια της (1992) “εισέβαλε” στην τηλεόραση στο The Mickey Mouse Club, ένα τηλεοπτικό σόου από το οποίο έχουν περάσει πολλοί αστέρες της εποχής μας όπως η Κριστίνα Αγκιλέρα , ο Τζάστιν Τίμπερλεϊκ αλλά και ο Ράιαν Γκόσλιν, από το οποίο η Μπρίτνεϊ ξεχώρισε από την πρώτη στιγμή.
Το 1996, η Μπρίτνεϊ σε ηλικία 15 ετών άρχισε να κυνηγά το όνειρο της μουσικής συμμετέχοντας σε οντισιόν και ηχογραφώντας demos. Τον Ιούνιο του 1997, η πασίγνωστη πλέον τραγουδίστρια βρίσκονταν σε συζητήσεις με τον Lou Pearlman (γνωστό και επιτυχημένο manager των Backstreet Boys και των Ν’ Sync) για την ενδεχόμενη συμμέτοχη της στο συγκρότημα Innosense πράγμα το οποίο έγινε αλλά αποχώρησε λίγο πρίν την κυκλοφορία του πρώτου single, καθώς της προτάθηκε αυτόνομη καριέρα. Ένας οικογενειακός φίλος του Pearlman, και ατζέντης πολλών μουσικών αστέρων, ο Larry Rudolph αποτέλεσε τον σημαντικότερο άνθρωπο στην μέχρι τότε επαγγελματική πορεία της Μπρίτνεϊ Σπίαρς, αφού έδωσε στην ίδια ένα ακυκλοφόρητο κομμάτι της Toni Braxton για την δημιουργία ενός επαγγελματικού demo το οποίο αργότερα ο ίδιος έστειλε σε 4 διαφορετικές δισκογραφικές εταιρείες. Τρείς από τις εταιρείες απέρριψαν την Μπρίτνεϊ υποστηρίζοντας πως το κοινό ενδιαφέρεται περισσότερο για boy bands και συμπληρώνοντας πως δεν υπήρχε χώρος στην δισκογραφία για μία νέα Madonna. H Jive Records (Θυγατρική της Zomba Label Group και ιδιοκτησία της Sony Music Entertainment) είχε διαφορετική άποψη όταν την άκουσε να τραγουδάει το "I Have Nothing" της Whitney Houston, και έτσι τον Μάρτιο του 1998 η Μπρίτνεϊ κλείστηκε στο Cheiron Studios της Στοκχόλμης στην Σουηδία για την ηχογράφηση του πρώτου της άλμπουμ μαζί με καταξιωμένους παραγωγούς.

1998–2000: ...Baby One More Time και Oops!... I Did It Again

23 Οκτωβρίου του 1998 κυκλοφόρησε στις ΗΠΑ το πρώτο single της Μπρίτνεϊ, δια χειρός Max Martin με τίτλο “...Baby One More Time”. To συγκεκριμένο κομμάτι προτάθηκε αρχικά στο γυναικείο συγκρότημα TLC, οι οποίες και το απέρριψαν, και κατόπιν στους Backstreet Boys που επίσης το απέρριψαν. Τελικά το κομμάτι έμελλε να γίνει η πρώτη μεγάλη επιτυχία της Μπρίτνεϊ Σπίαρς και ο προπομπός του ομότιτλου άλμπουμ που κυκλοφόρησε στις 12 Ιανουαρίου του 1999. Το τραγούδι “…Baby One More Time”, αποτέλεσε τεράστια επιτυχία και το single πούλησε περισσότερα από 10 εκατομμύρια αντίτυπα παγκοσμίως κερδίζοντας έτσι μία θέση στην λίστα με τα πιο εμπορικά singles όλων των εποχών. Επίσης το τραγούδι χάρισε στην Μπρίτνεϊ την πρώτη της υποψηφιότητα στα Grammy στην κατηγορία Best Female Pop Vocal Performance. Όσο για το άλμπουμ, αυτό ξεπέρασε τις 30 εκατομμύρια πωλήσεις παγκοσμίως, κατακτώντας την κορυφή των τσάρτς σε 15 χώρες και αποτελεί μέχρι και σήμερα το άλμπουμ με τις περισσότερες πωλήσεις στην καριέρα της Μπρίτνεϊ. Το ντεμπούτο άλμπουμ της Μπρίτνεϊ της χάρισε συνολικά 5 παγκόσμια hits: “…Baby one more time”, “(You Drive Me) Crazy”, “Sometimes”, “Born to make you Happy” και “From The Bottom Of My Broken Heart”. Για την προώθηση του πρώτου της single η Μπρίτνεϊ ξεκίνησε εμφανίσεις σαν Opening Artist σε περιοδεία των N’ Sync. Αργότερα όμως και με την κυκλοφορία του άλμπουμ, στις 28 Ιουνίου του 1999,ξεκίνησε την πρώτη της περιοδεία με τίτλο “…Baby One More Time Tour” σε ΗΠΑ και Καναδά. Η πρώτη περιοδεία της Μπρίτνεϊ θεωρήθηκε άκρως επιτυχημένη από κοινό και κριτικούς, μαγνητοσκοπήθηκε και προβλήθηκε από το τηλεοπτικό δίκτυο FOX ενώ κυκλοφόρησε και σε DVD. Η επιτυχία της περιοδείας οδήγησε στην παράτασή της η οποία πραγματοποιήθηκε με κάποιες αλλαγές, τον Μάρτιο του 2000 και τιτλοφορήθηκε “Crazy 2K”. Το concept και τα κοστούμια και των δύο περιοδειών είχαν σχεδιαστεί από την ίδια την Μπρίτνεϊ.Κατά την διάρκεια δε του “Crazy 2K”, το κοινό άκουσε για πρώτη φορά το τραγούδι “Oops… I Did it again”, το πρώτο single από το δεύτερο Album της τραγουδίστριας.Το Baby One More Time παγκοσμίως έφτασε τα 28 εκατομμύρια σε πωλήσεις και είναι μέχρι στιγμής ο πιο επιτυχημένος δίσκος για ένα έφηβο αλλά και ένας από τους πιο επιτυχημένους δίσκους στην παγκόσμια μουσική βιομηχανία.
Στις 16 Μαΐου του 2000 η Μπρίτνεϊ κυκλοφόρησε το δεύτερο προσωπικό της άλμπουμ με τίτλο “Oops… I Did It Again” το οποίο για μία ακόμη φορά έφερε την σφραγίδα του Max Martin. Το Oops...!I Did It Again σημείωσε ρεκόρ πωλήσεων για γυναίκα καλλιτέχνη στις Ηνωμένες Πολιτείες μιας και την πρώτη εβδομάδα κυκλοφορίας του πούλησε πάνω από 1.319.000 αντίτυπα. Το ρεκόρ αυτό 15 χρόνια μετά καταρρίφθηκε από την Adele με το άλμπουμ 22 πουλώντας 3.380.000 αντίτυπα, όμως η Μπρίτνεϊ συνεχίζει να κατέχει το ρεκόρ για έφηβη καλλιτέχνη με τις μεγαλύτερες πωλήσεις. Παγκοσμίως έχει πουλήσει περισσότερα από 24 εκατομμύρια αντίτυπα και πέρα από το ομότιτλο single ξεχώρισαν και τα κομμάτια “Lucky”, “Stronger” και “Don’t let me be the last to know”. To “Oops… I Did it Again” χάρισε στην Μπρίτνεϊ δύο υποψηφιότητες για Grammy! Την ίδια περίοδο κυκλοφόρησε και το πρώτο βιβλίο που συνέγραψε η ίδια με την μητέρα της, με τίτλο “Britney Spears Heart-to-Heart”.

2001–03: Britney, Crossroads, και In the Zone

Στα τέλη του 2001 κυκλοφορεί ο τρίτος δίσκος της Μπρίτνεϊ με έναν αρκετά διαφορετικό ήχο, πιο ώριμος όπως έχει χαρακτηριστεί από κριτικούς. Πρώτο single το Ι'm A Slave 4 U το οποίο έγινε γνωστό όταν το τραγούδησε παρέα με ένα πύθωνα στη σκηνή των MTV Video Music Awards. Η εμφάνισή της στα MTV Video Music Awards εκείνη τη χρονιά προκάλεσε έντονες αντιδράσεις και συζητήθηκε πολύ από τα media. Θεωρείται μία από της πιο γνωστές, θρυλικές και αξέχαστες στιγμές στην τριαντάχρονη ιστορία των βραβείων. Την ίδια χρονιά ξεκίνησε την τρίτη τις περιοδεία Dream Within A Dream όπου συνεχίστηκε και το 2002 καταφέρνοντας να γίνει η 2η πιο μεγάλη εισπρακτική περιοδεία της χρονιάς εκείνης. Ο δίσκος της πούλησε παγκοσμίως 15 εκατομμύρια αντίτυπα.
Το 2002 κάνει την εμφάνιση της στην μεγάλη οθόνη στην ταινία "Crossroads"  όπου είχε πρωταγωνιστικό ρόλο. Τα τραγούδια της ταινίας συμπεριλαμβάνονται και στον τρίτο δίσκο της Μπρίτνεϊ Σπίαρς, με σημαντικότερο το Overprotected. Η ταινία ήταν εισπρακτική επιτυχία με κέρδη πάνω από 60 εκατομμύρια δολάρια.
To 2003 κάνει την εμφάνιση της με την τραγουδίστρια Κριστίνα Αγκιλέρα στη σκηνή των MTV Video Music Awards τραγουδώντας το Like a Virgin και μετά εμφανίζεται η βασίλισσα της ποπ και είδωλο της Μπρίτνεϊ, Μαντόνα τραγουδώντας το Hollywood και δίνοντας φιλί στα χείλη και στις δυο. Αυτό είχε γίνει μεγάλο θέμα στον τύπο και είναι και αυτή η εμφάνιση μια από τις πιο δυνατές στην ιστορία των βραβείων. Μετά την εμφάνιση η Μπρίτνεϊ ζητάει από την Μαντόνα να κάνουν ένα τραγούδι μαζί, έτσι και έγινε. Επιστρέφει δυναμικά με τον τέταρτο της δίσκο In The Zone, ο οποίος της χάρισε πολλές επιτυχίες, όπως το Me Against The Music, ένα ντουέτο με την Μαντόνα, το Toxic, για το οποίο κέρδισε βραβείο Γκράμι και το Everytime. О δίσκος πούλησε πάνω από 12 εκατομμύρια αντίτυπα.

2004–07: Greatest Hits: My Prerogative,B In The Mix,και Blackout

Το 2004 ήρθε η στιγμή να κυκλοφορήσει την συλλογή με τίτλο Greatest Hits: My Prerogative το οποίο περιέχει όλα τα γνωστά τραγούδια της καθώς και τρία νέα τραγούδια, τα σινγκλ My Prerogative και Do Somethin αλλά και το I've Just Begun (Having My Fun).Το άλμπουμ πούλησε 5,600,000 αντίτυπα παγκοσμίως.
To 2005 κυκλοφορεί σε DVD το πολυσυζητημένο ριάλιτι με τον τότε σύζυγο της Kevin Federline, Britney & Kevin: Chaotic μαζί με bonus CD το οποίο περιείχε μερικά τραγούδια που προορίζονταν για τον πέμπτο δίσκο της τραγουδίστριας Original Doll, ο οποίος ακυρώθηκε διότι η ίδια ήθελε να περάσει σε ένα άλλο μουσικό είδος με αυτόν τον δίσκο, κάτι που έβρισκε αντίθετη την δισκογραφική της εταιρία. Την ίδια χρονιά κυκλοφορεί την ρεμίξ συλλογή της B in the Mix: The Remixes με ένα νέο κομμάτι, το And Then We Kiss.
Σχεδόν 4 χρόνια μετά το τέταρτο στούντιο δίσκο της, το 2007, κυκλοφορεί το Blackout, ένα άλμπουμ που οι κριτικοί χαρακτήρισαν ως ένα από τα καλύτερα ποπ άλμπουμ που κυκλοφόρησαν ποτέ, και το αγαπημένο άλμπουμ των θαυμαστών της, μιας και σε μία δύσκολη στιγμή της ζωής της, δεν σταμάτησε να εξελίσσεται μουσικά. Το άλμπουμ περιέχει τα Gimme More, Piece of Me, Radar και Break The Ice. Στην πραγματικότητα το άλμπουμ προοριζόταν να κυκλοφορήσει στις 30 Νοεμβρίου αλλά λόγω της διαρροής των τραγουδιών στο διαδίκτυο, βγήκε πολύ νωρίτερα, στις 30 Οκτωβρίου. Εξαιτίας και μιας ανεξήγητης αλλαγής των κανονισμών της λίστας για τους δίσκους στις ΗΠΑ Billboard 200 την τελευταία στιγμή, ο δίσκος έκανε το ντεμπούτο του στη θέση νούμερο 2 αντί για 1, με πωλήσεις πρώτης εβδομάδας να κυμαίνονται στις 290.000 . Συνολικά το Blackout πούλησε 3.5 αντίτυπα παγκοσμίως.

2008–'11: Circus,The Singles Collection και Femme Fatale

Η κυκλοφορία του Circus, ανακοινώθηκε αμέσως μετά τη νίκη της  Μπρίτνεϊ στα MTV VMA Awards του 2008, όπου κατέκτησε τρία βραβεία στις κατηγορίες "Video of the Year", "Best Female" και "Best Pop Video" για το "Piece of Me". Για την ηχογράφηση του, η  Μπρίτνεϊ στρατολόγησε μια ομάδα παραγωγών / συνθετών στους οποίους συμπεριλαμβάνονται οι εξής: Dr. Luke (ο οποίος επιμελήθηκε την παραγωγή και την σύνθεση του τραγουδιού "Circus"), Danja, Max Martin, Bloodshy & Avant και Guy Sigsworth. Μεγάλες επιτυχίες έγιναν το Womanizer και το ομότιτλο Circus. Το Circus ήταν ένας από τους πιο επιτυχημένους δίσκους της χρονιάς και δεν άργησε να γίνει πλατινένιος, πουλώντας 4.7 εκατομμύρια παγκοσμίως. Στην συνέχεια, χωρίς να χάνει χρόνο, ξεκίνησε την νέα παγκόσμια περιοδεία της με τίτλο "The Circus Starring:Britney Spears" στις 3/3/2009 από την Νέα Ορλεάνη. Σε περίοδο 9 μηνών έδωσε 97 συναυλίες σε Αμερική, Ευρώπη και Αυστραλία. Η περιοδεία έληξε στις 29/11/2009 στην Αδελαΐδα της Αυστραλίας.
Το 2009 κυκλοφόρησε το δίσκο "The Singles Collection" που περιέχει κάποιες από τις επιτυχίες της  Μπρίτνεϊ, με ένα επιπλέον καινούριο τραγούδι, το "3". Το τραγούδι αυτό κυκλοφόρησε στις 29/9/09 στο Διαδίκτυο και έκανε ντεμπούτο στο νούμερο 1 του τσάρτ Billboard Hot 100.
Το 2011 κυκλοφόρησε ο νέος της δίσκος με τίτλο "Femme Fatale". Πρώτο single αποτελεί το Hold It Against Me που σημείωσε μεγάλη επιτυχία, κάνοντας ντεμπούτο στο #1 των chart σε αρκετές χώρες, και φτάνοντας μέσα στην πεντάδα σε πολλές ακόμα. Το τραγούδι έκανε ντεμπούτο στο #1 του Billboard, και έγινε το δεύτερο συνεχόμενο #1 κομμάτι της στο chart της Αμερικής, μετά το "3". Έτσι η Μπρίτνεϊ έγινε η μόνη τραγουδίστρια, μαζί με την Mariah Carey, που έχει πάνω από ένα single να κάνουν ντεμπούτο στο νούμερο 1 του  Billboard Hot 100.
Το δεύτερο single του δίσκου αποτελεί το "Till The World Ends" που κυκλοφόρησε στις 4 Μαρτίoυ, ενώ το video clip έκανε πρεμιέρα στις 6 Απριλίου. Το "Τill The World Ends" αποτέλεσε το μεγαλύτερο ραδιοφωνικό hit της Britney Spears στη 15 χρονη καριέρα της. Το τρίτο single είναι το "I Wanna Go" το οποίο έχει γίνει #1 σε πάρα πολλές χώρες του κόσμου. Το τέταρτο single είναι το "Criminal", το τελευταίο κομμάτι από τον δίσκο. Η Britney ήταν σε παγκόσμια περιοδεία, την "Femme Fatale Tour" η οποία περιλάμβανε: 44 συναυλίες στην Βόρεια Αμερική, 7 στην Νότια Αμερική, 26 στην Ευρώπη και 1 στην Ασία.
Το Hold It Against Me , το "Till The World Ends", καθώς και το "I Wanna Go"  έφτασαν στην κορυφή του Hit List Hellas στο MTVGreece.

2012–'13: X-Factor, Britney Jean

Το 2012 ήταν κριτής στο αμερικανικό X Factor, δίπλα στον Simon Cowell, L.A. Reid και Demi Lovato. Μετά το τέλος της δεύτερης σεζόν η Μπρίτνεϊ αποχώρησε. Όπως είπε η ίδια "θέλω να αφοσιωθώ στο νέο μου δίσκο". Ο καινούριος δίσκος της  κυκλοφόρησε στις 3 Δεκεμβρίου 2013 με τον τίτλο Britney Jean, με την Μπρίτνεϊ να δηλώνει πως είναι ο πιο προσωπικός της δίσκος μέχρι σήμερα. Το πρώτο single του καινούριου δίσκου είναι το "Work Bitch" το οποίο κυκλοφόρησε στις 16 Σεπτεμβρίου του 2013 και έφτασε μέχρι την  θέση #12 της λίστας Billboard Hot 100 καθώς και τη θέση 25 στο US Pop Songs κάνοντας την Μπρίτνεϊ την καλλιτέχνιδα με τις περισσότερες συμμετοχές στο chart που αφορά μόνο τα pop τραγούδια μετά την Rihanna. Επίσης έφτασε στην δεκάδα στις χώρες: Νότια Κορέα, Καναδάς, Γαλλία και Ισπανία. Τέλος έφτασε στην θέση 4 στο US Dance/Electronic songs.Το δεύτερο και τελευταίο single από το δίσκο Britney Jean, ήταν το Perfume, το οποίο κυκλοφόρησε στις 4 Νοεμβρίου και έφτασε μέχρι τη θέση #76. Η Μπρίτνεϊ τραγουδάει με την πραγματική της φωνή και όχι με την αισθησιακή χαρακτηριστική χροιά της, κάτι που ενοχλησε τον κόσμο καθώς την είχαν συνηθίσει με baby voice.
Το 2013 συνεργάστηκε με την Μάιλι Σάιρους στο τραγούδι ´´Bangerz(SMS)´´ .Επίσης,εμφανίστηκε για λίγο στο ντοκιμαντέρ του MTV, με τίτλο ´Miley:The Movement´.Η ίδια η Μπρίτνεϊ δήλωσε για την Μάιλι "Είμαι θαυμάστρια της, νομίζω πως είναι υπέροχη και έχει πολλή ενέργεια μέσα της. Μου αρέσει που δεν ενδιαφέρεται για τις κακές κριτικές και κάνει αυτό που θέλει."

2014–15: Las Vegas, Pretty Girls και Tom's Diner

Η Μπρίτνεϊ ανακοίνωσε το Σεπτέμβριο του 2013 την απόφαση της να κάνει μια σειρά εμφανίσεων με έδρα το Planet Hollywood Resort & Casino στο Las Vegas. Συγκεκριμένα, υπέγραψε συμβόλαιο για 100 εμφανίσεις σε 2 χρόνια, με αρχική ημερομηνία την 27η Δεκεμβρίου 2013. Το σόου "Britney: Piece Of Me" σημειώνει τεράστια επιτυχία,κάνοντας την Μπρίτνεϊ την πιο επιτυχημένη τραγουδίστρια που πέρασε ποτέ από το Λας Βέγκας, κάτι που οδήγησε τους υπεύθυνους του καζίνο να ανανεώσουν το συμβόλαιο της για 2 περαιτέρω χρόνια. Τα έσοδα της Μπρίτνεϊ ανέρχονται σε 15 εκατομμύρια δολλάρια το χρόνο.
Έπαιξε χαρακτηριστικό ρόλο στη διασκέδαση του Λας Βέγκας, τόσο που η 5η Νοεμβρίου πλεον γιορτάζεται ως η ημέρα της Μπρίτνεϊ.
Επίσης η  Μπρίτνεϊ συνεργάστηκε με τον 74 χρονο DJ και παραγωγό Giorgio Moroder με μια εκπληκτική  διασκευή του “Tom`s Diner” της Suzanne Vega,η οποία συμπεριλήφθηκε στην συλλογή του που κυκλοφόρησε στις 15 Ιουνίου του 2015.Ωστόσο το τραγούδι διέρρευσε νωρίτερα στις 25 Απριλίου του 2015.Τον Μάρτιο του ίδιου έτους ανακοινώθηκε από το People Magazine η κυκλοφορία του νέου της σίνγλ "Pretty Girls",με συμμετοχή της Iggy Azalea.Το τραγούδι κυκλοφόρησε στις 5 Μαίου του 2015 και το βίντεο στις 13 Μαίου σημειώνοντας μεγάλη επιτυχία. Λίγες μέρες αργότερα και συγκεκριμένα στις 17 Μαίου η  Μπρίτνεϊ και η Iggy Azalea παρουσίασαν το τραγούδι στα "2015 Billboard Music Awards".

2016: Glory,και επέκταση του σόου Piece Of Me

To σόου "Piece Of Me" σημειώνει τεράστια επιτυχία,κάνοντας τηνΜπρίτνεϊ να ανανεώσει το συμβόλαιο της για 2 περαιτέρω χρόνια,και συγκεκριμένα μέχρι τον Δεκέμβριο του 2017. Στο σόου έχουν προστεθεί νέα κομμάτια,διαφορετική εισαγωγή καθώς και όλη η γκαρνταρόμπα έχει ανανεωθεί πλήρως και αλλάζει σχεδόν κάθε βράδυ. Σε συνέντευξη της δήλωσε:«Το σόου μου έχει αλλάξει, έχω αλλάξει την εισαγωγή, έχω συμπεριλάβει μερικά από τα πιο αγαπημένα από τους φάνς μου τραγούδια και πάνω απ ‘όλα έχουν αλλάξει όλα τα κοστούμια. Για να προετοιμάσω όλα αυτά τα πράγματα χρειάστηκα περίπου τρεις μήνες δουλειάς.»Στις αρχές του 2016 η Μπρίτνεϊ ανακοίνωσε μέσω των social media ότι ξεκίνησε να ηχογραφεί το ένατο άλμπουμ της.Σε συνέντευξη της δήλωσε: «Το 80% του άλμπουμ είναι ολοκληρωμένο,και θα ακούσετε το νέο υλικό σύντομα … πολύ σύντομα!»
Τον Μάιο του ίδιου έτους κυκλοφόρησε ένα ηλεκτρονικό παιχνίδι με το όνομα:"Britney Spears:American Dream",διαθέσιμο σε Android και iOs. Στις 22 Μαίου η Μπρίτνεϊ παρουσίασε ένα πότ-πουρί απο παλιές της επιτυχίες στα "2016 Billboard Music Awards", μία εμφάνιση που εντυπωσίασε και βραβεύτηκε με το βραβείο της χιλιετίας (Millenium Billboard Award).Στις 14 Ιουλίου του ίδιου έτους κυκλοφόρησε το πρώτο σίνγκλ απο το άλμπουμ "Glory" με τίτλο "Make Me".Στις 26 Αυγούστου η Μπρίτνεϊ κυκλοφόρησε το ένατο άλμπουμ της,(φτάνοντας την 28η θέση στα ελληνικά τσάρτς) και μαζί 3 Promotional Singles τα Private Show,Clumsy και Do You Wanna Come Over.Στις 28 Αυγoύστου ερμήνευσε στα 2016 MTV Video Music Awards,για την προώθηση του ένατου άλμπουμ της, στις 24 Σεπτεμβρίου στο 2016 iHeartRadio Music Festival, και 27 Σεπτεμβρίου στο Apple Music Festival 2016.Στις 16 Νοεμβρίου κυκλοφόρησε το δεύτερο σίνγκλ απο το Glory το Slumber Party.

2017: Britney Ever After, και η νέα παγκόσμια περιοδεία

Στις 18 Φεβρουαρίου του 2017 κυκλοφόρησε η βιογραφική ταινία για την ζωή της με τίτλο "Britney,Ever After" μέσα απο το δίκτυο "Lifetime".To φιλμ των 2 ωρών καλύπτει τα πάντα. Από τα πρώτα βήματα της όταν ήταν μικρό κορίτσι στη Λουιζιάνα, μέχρι τον δεσμό της με τον Τζάστιν Τίμπερλέικ, τη μητρότητα έως και την περίεργη απόφαση της να ξυρίσει το κεφάλι της το 2007.
Στις 28 Μαρτίου του 2017 ανακοινώθηκε η νέα παγκόσμια περιοδεία ξεκινώντας απο την Ασία και με πρώτο σταθμό το Τόκιο της Ιαπωνίας στις 3 Ιουνίου,καθώς και η λήξη του Piece Of Me σόου,απο το Las Vegas,τον Δεκέμβριο του 2017.
Στις 29 Απριλίου βραβεύτηκε για πρώτη φορά με το βραβείο "Icon Award απο τα Radio Disney Music Awards 2017.

2018: Επιχειρηματικές δραστηριότητες και Britney:Domination

Στις 20 Μαρτίου του 2018,ο Ιάπωνας σχεδιαστής Kenzo Takada ανακοίνωσε ότι η Britney θα είναι το πρόσωπο της συλλογής Momento για την άνοιξη του 2018 .Στις 12 Απριλίου 2018, η Britney Spears τιμήθηκε με το βραβείο GLAAD Vanguard Award του 2018 στα βραβεία GLAAD Media Awards για την ισότητα και την αποδοχή των LGBT+ ατόμων.Η Britney Spears κυκλοφόρησε αργότερα το πρώτο της unisex άρωμα, το Prerogative , που χαρακτηρίζεται ως άρωμα για όλους.
Τον Απρίλιο του 2018, η Epic Rights ανακοίνωσε μια νέα συνεργασία με την Britney Spears στη γραμμή μόδας για το 2019, η οποία θα περιλαμβάνει ρούχα, είδη ένδυσης γυμναστικής, αξεσουάρ και ηλεκτρονικά είδη.Τον Οκτώβριο του 2018 η Britney Spears εμφανίστηκε στο Grand Prix της Φόρμουλα 1 στο Όστιν,που αποτέλεσε και την τελική παράσταση του Piece of Me Tour.Λίγο αργότερα η Britney ανακοίνωσε την δεύτερη κατά σειρά "κατοικία της" μετά το Britney:Piece Of Me,στο Λας Βέγκας για το 2019 με τίτλο Britney:Domination.

Επιρροές και προσφορά στην μουσική

Η Μπρίτνεϊ είναι από τις πιο επιτυχημένες τραγουδίστριες του σήμερα, με πάνω από 15 χρόνια καριέρας και πωλήσεις που ξεπερνούν τα 140 εκατομμύρια δίσκους  Η Μπρίτνεϊ ονομάζει είδωλά της την Madonna (με την οποία έχει συνεργαστεί), τον Michael Jackson (με τον οποίο γνωριζόταν προσωπικά και τραγούδησαν μαζί το 2002 στα MTV Video Awards),την Whitney Houston και την Janet Jackson όπως η ίδια δήλωσε. Είναι η μόνη γυναίκα καλλιτέχνις που έχει συνεργαστεί και με την Madonna και με τον Michael Jackson,και οι θαυμαστές της pop μουσικής, τους ονομάζουν και τους τρεις Pop Royality.  Οι  Ariana Grande, Kristinia DeBarge, Lady Gaga, Little Boots, Kesha,Taylor Swift, Selena Gomez & The Scene, Pixie Lott, Marina and the Diamonds, Lucy Hale, Rihanna, Katy Perry και Miley Cyrus έχουν ονομάσει την Μπρίτνεϊ πηγή έμπνευσής τους. Η Μπρίτνεϊ θεωρείται ποπ είδωλο και ονομάζεται από τα media "πριγκίπισσα της ποπ".

Προσωπική ζωή

Η Σπίαρς είχε σχέση με τον παιδικό της φίλο Τζάστιν Τίμπερλεϊκ από το 1998 ως το 2002.
Τη νύχτα της 18 Σεπτεμβρίου 2004, παντρεύτηκε τον χορευτή της, Κέβιν Φεντερλάιν, σε σπίτι στο Studio City, στην Καλιφόρνια, ενώπιον ελάχιστων καλεσμένων. Το Σεπτέμβριο του 2005 απέκτησε ένα αγοράκι με καισαρική τομή διότι όπως και η ίδια είχε δηλώσει ανέκαθεν ήθελε να γεννήσει με καισαρική τομή λόγω του φόβου της για τους πόνους της γέννας, τον Sean Preston και το Σεπτέμβριο του 2006 ένα ακόμα αγόρι, τον Jayden James. Το ζευγάρι χώρισε το 2006. Και οι δύο διεκδίκησαν την επιμέλεια των παιδιών τους. H τραγουδίστρια υποχρεώθηκε να πληρώσει τα δικαστικά έξοδα του πρώην συζύγου της και τα έξοδα αυτά  πλησίασαν το 1 εκατομμύριο δολάρια. Το 2007, η Σπίαρς είχε απασχολήσει τα μέσα ενημέρωσης για την συμπεριφορά της. To Φεβρουάριο του 2007, η τραγουδίστρια εμφανίστηκε με τελείως ξυρισμένο κεφάλι, καθώς όπως η ίδια είπε αργότερα,θέλησε να πετάξει από πάνω της την εικόνα του Sex Symbol που κάποιοι άλλοι της φόρτωσαν. Επίσης εντοπίστηκε από τους δημοσιογράφους να χτυπάει με μια ομπρέλα ξένα αυτοκίνητα έξω από το σπίτι του πρώην συζύγου της. Αφού είχε ξυρίσει το κεφάλι της μετά από 2 μέρες μπήκε μόνη της σε κλινική αποτοξίνωσης για τον εθισμό της στο αλκοόλ. Αποκορύφωμα τροφής για σχόλια, αποτελεί η εμφάνισή της στα Video Music Awards όπου χόρεψε και τραγούδησε το νέο της hit Gimme More εμφανώς νευρική και αγχωμένη. Στη συνέχεια βγαίνουν στο προσκήνιο φωτογραφίες από την βραδιά που αποδεικνύουν πως είχε σπάσει το τακούνι της και είχε άγχος μην πέσει. Το 2008 άρχισε στραβά για την Μπρίτνεϊ Σπίαρς αφού στις 3 Ιανουαρίου μεταφέρθηκε με ασθενοφόρο σε κλινική του Λος Αντζελες. Έκτοτε επανήρθε στη φυσιολογική ζωή και μέχρι σήμερα,ο πατέρας της είναι conservator της από τον Ιανουάριο του 2008. Η Μπρίτνεϊ Σπίαρς έχει πλέον στα χέρια της την επιμέλεια των δύο γιων της. Στα τέλη του 2008, μαζί με την κυκλοφορία του έκτου της δίσκου, κυκλοφόρησε ένα προσωπικό ντοκιμαντέρ με τίτλο For The Record, όπου η τραγουδίστρια έδωσε τις προσωπικές της εξηγήσεις για τα γεγονότα του 2007, δείχνοντας την τεράστια ωρίμανση και την εμφανή αλλαγή της. Αρραβωνιάστηκε τον Δεκέμβριο του 2011 τον Τζέισον Τράβικ όπου χώρισαν τον Ιανουάριο του 2013. Από τον Φεβρουάριο του 2013 μέχρι και τον Αύγουστο του 2014 ήταν σε σχέση με τον δικηγόρο David Lucado, ο οποίος την απάτησε. Η Britney δε σιώπησε, αλλά σε συναυλία της δήλωσε: "Το καλύτερο πράγμα όταν σε απατάει το αγόρι σου, είναι πως μπορείς να ξανα βγείς πρώτο ραντεβού με κάποιον!" 
Από το 2016 μέχρι σήμερα έχει σχέση με το Περσικής καταγωγής μοντέλο Σαμ Αγκσάρ.